CELEX: 32005R2117
Language: sl
Date: 2005-12-21 00:00:00
Title: Uredba Sveta (ES) št. 2117/2005 z dne  21. decembra 2005  o spremembi Uredbe (ES) št. 384/96 o zaščiti proti dampinškemu uvozu iz držav, ki niso članice Evropske skupnosti

23.12.2005   
            
            
               SL
            
            
               Uradni list Evropske unije
            
            
               L 340/17
            
         
      UREDBA SVETA (ES) št. 2117/2005
   z dne 21. decembra 2005
   o spremembi Uredbe (ES) št. 384/96 o zaščiti proti dampinškemu uvozu iz držav, ki niso članice Evropske skupnosti
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 Pogodbe,
   ob upoštevanju predloga Komisije,
   ob upoštevanju naslednjega:
   
               (1)
            
            
               Z Uredbo (ES) št. 384/96 (1) je Svet sprejel skupna pravila za zaščito proti dampinškemu uvozu iz držav, ki niso članice Evropske skupnosti.
            
         
               (2)
            
            
               Ob upoštevanju zelo velikega napredka Ukrajine pri vzpostavljanju razmer tržnega gospodarstva, ki je bil priznan v sklepih vrha Ukrajina–Evropska unija 1. decembra 2005, je primerno za ukrajinske izvoznike in proizvajalce določiti normalno vrednost v skladu z določbami člena 2(1) do (6) Uredbe (ES) št. 384/96 –
            
         SPREJEL NASLEDNJO UREDBO:
   Člen 1
   V Uredbi (ES) št. 384/96 se v prvem stavku člena 2(7) (b) izraz „Ukrajina“ črta.
   Člen 2
   Ta uredba se uporablja za vse preiskave, začete v skladu z Uredbo (ES) št. 384/96 po datumu začetka veljavnosti te uredbe ali na osnovi vloge za začetek, vložene po tem datumu, ali na pobudo Komisije.
   Člen 3
   Ta uredba začne veljati sedmi dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 21. decembra 2005
      
         
            Za Svet
         
         
            Predsednik
         
         B. BRADSHAW
         
      
   
   
      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 461/2004 (UL L 77, 13.3.2004, str. 12).